Herscheløya

Herscheløya (engelsk: Herschel Island, fransk: Île d'Herschel, inuvialuktun: Qikiqtaruk) er en øy i Beauforthavet utenfor kysten av Yukon i Canada. Den ligger nord i territoriet, omtrent fem km utenfor kysten, og nærmere 1000 km nord for hovedstaden Whitehorse. Det høyeste punktet ligger sentralt på øyas vestside, og ligger 181,7 meter over havet. Øya er en del av Herschel Island – Qikiqtaruk Territorial Park. Øya var opprinnelig befolket av thulefolk og inuittfolket inuvialuit, som drev med fiske, jakt og hvalfangst. Fra 1889 ble den brukt som overvintringssted for amerikanske hvalfangstskip, og bosetningen Pauline Cove øst på øya hadde på det meste 1500 innbyggere i 1890-årene. Bosetningen ble gradvis forlatt etterhvert som hvalfangsten avtok utover 1900-tallet, og innen 1964 var Herscheløya fullstendig avfolket. Referanser Litteratur Burn, Christopher R. (2012). Herschel Island: A Natural and Cultural History of Yukon's Arctic Island. Wildlife Management Advisory Council. ISBN 9780988000902. Coates, Kenneth (2005). Land of the Midnight Sun: A History of the Yukon. McGill-Queen's Press. ISBN 9780773527577. Mills, William J. (2003). Exploring Polar Frontiers: A Historical Encyclopedia. ABC-CLIO. ISBN 9781576074220. Eksterne lenker (en) Herschel Island – kategori av bilder, video eller lyd på Commons